KOMISSION ASETUS (EY) N:o 321/95, annettu 16 päivänä helmikuuta 1995, sianliha-alan poikkeuksellisista markkinatukitoimenpiteistä Saksassa annetun asetuksen (EY) N:o 3146/94 muuttamisesta toisen kerran



Virallinen lehti nro L 037 , 17/02/1995 s. 0004 - 0005



KOMISSION ASETUS (EY) N:o 321/95, annettu 16 päivänä helmikuuta 1995, sianliha-alan poikkeuksellisista markkinatukitoimenpiteistä Saksassa annetun asetuksen (EY) N:o 3146/94 muuttamisesta toisen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 20 artiklan, sekä katsoo, että klassisen sikaruton esiintymisen vuoksi tietyillä tuotantoalueilla Saksassa komission asetuksessa (EY) N:o 3146/94 (2), sellaisena kuin se on muutettuna asetuksella (EY) N:o 156/95 (3), vahvistetaan kyseistä jäsenvaltiota koskevia sianliha-alan poikkeuksellisia markkinatukitoimenpiteitä, uusien klassisen sikaruton tautipesäkkeiden ilmenemisen jälkeen Emslandin piirissä Ala-Saksin osavaltiossa (Land) Saksan viranomaisten vahvistamat eläinlääkinnälliset ja kaupalliset rajoitukset on laajennettu koskemaan tätä aluetta; tämän vuoksi on tarpeen sisällyttää tämä alue asetuksella (EY) N:o 3146/94 käyttöön otettujen poikkeuksellisten markkinatoimenpiteiden piiriin, olisi lisättävä sellaisten lihotussikojen, porsaiden ja pikkuporsaiden lukumäärää, jotka voidaan toimittaa Ala-Saksissa toimivaltaisille viranomaisille, ja mukauttaa tämänhetkisessä markkinatilanteessa eläinten toimitukselle myönnettävää tukea ottaen huomioon markkinahintojen nousu, kyseessä olevalla uudella alueella useamman viikon ajan voimassa olleet eläinten vapaalle liikkuvuudelle asetetut rajoitukset johtavat eläinten painon huomattavaan lisääntymiseen ja tämän vuoksi eläinten hyvinvoinnin kannalta sietämättömään tilanteeseen; tästä syystä on perusteltua soveltaa tätä asetusta taannehtivasti 6 päivästä helmikuuta 1995, ja tässä asetuksessa säädetyt toimenpiteet ovat sianliha-alan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 3146/94 seuraavasti: 1. Lisätään 1 artiklaan 5 kohta seuraavasti: "5. Jos 3 ja 4 kohdassa mainitut Ala-Saksissa toimitettujen lihotussikojen ja porsaiden lukumäärät saavutetaan, tuki voidaan myöntää 10 500 seuraavalle lihotussialle ja 1 050 seuraavalle porsaalle 3 kohdassa säädetyin edellytyksin sekä 4 500 seuraavalle lihotussialle ja 450 seuraavalle porsaalle 4 kohdassa säädetyin edellytyksin." 2. Muutetaan 5 artikla seuraavasti: a) korvataan 1 kohdassa 108 ecun ja 92 ecun määrät 144 ecun ja 122 ecun määrillä tässä järjestyksessä; b) korvataan 3 kohdassa 35 ecun, 30 ecun, 28 ecun ja 24 ecun määrät 48 ecun, 41 ecun, 38 ecun ja 33 ecun määrillä tässä järjestyksessä. 3. Korvataan liite tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 6 päivästä helmikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 332, 22.12.1994, s. 23 (3) EYVL N:o L 22, 31.1.1995, s. 11 LIITE "LIITE 1. Baijerin osavaltiossa (Land) seuraavat piirit: - Erding - Freising - Landshut (Landshutin kaupunki mukaan lukien) - Mühldorf am Inn. 2. Ala-Saksin osavaltiossa (Land) seuraavien piirien suojelualueet: - Vechta - Cloppenburg - Emsland."